27.3.2008 Den Europæiske Unions Tidende L 85/1 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse er obligatorisk) FORORDNINGER RÅDETS FORORDNING (EF) Nr. 274/2008 af 17. marts 2008 om ændring af Rådets forordning (EØF) nr. 918/83 om en fællesskabsordning vedrørende fritagelse for import- og eksportafgifter RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 26, under henvisning til forslag fra Kommissionen, og ud fra følgende betragtninger: Varer, der indføres med fritagelse for told efter den fælles toldtarif som fastsat ved Rådets forordning (EØF) nr. 918/83 (1), har sandsynligvis ikke væsentlige skadelige virkninger på Fællesskabets industrier i betragtning af begrænsningerne vedrørende de indførte mængder eller værdier, deres anvendelse ogj/eller af toldkontrol efter indførslen. Det er derfor hensigtsmæssigt at udelukke indførsel af varer, der omfattes af toldfritagelse, fra anvendelsen af handelspolitiske beskyttelsesforanstalt- ninger, der indføres på grundlag af traktatens artikel 133. Indførsel af løsøre og bohave bestemt til møblering af en sekundærbolig er underkastet de samme begrænsninger og kontroller som de samme varer indført af fysiske personer, der flytter deres sædvanlige opholdssted fra et tredjeland. Selv om disse typer af indførsel indebærer den samme administrative byrde for de importerende personer og toldmyndighederne i medlemsstaterne, er de førstnævnte typer af indførsel ikke fritaget for moms i modsætning til de sidstnævnte typer af indførsel. () EFT L 105 af 23.4.1983, s. 1. Senest ændret ved tiltrædelsesakten af 2003. 6) De økonomiske fordele ved en toldfritagelse ved indførsel af løsøre og bohave bestemt til møblering af en sekun- dærbolig er små i sammenligning med de supplerende kontrolomkostninger. Det er derfor hensigtsmæssigt at ophæve bestemmelserne om toldfritagelse for disse varer. Den maksimumsværdi på 22 ECU, der er fastsat i artikel 27 i forordning (EØF) nr. 918/83, er ikke blevet forhøjet siden 1991, mens toldafgifter i samme periode er blevet nedsat betydeligt eller endog afskaffet. Det er derfor hensigtsmæssigt at forhøje værdigrænsen for forsendelser af ringe værdi. For at sikre, at indførsel af momsfritagne varer, som indføres i rejsendes personlige bagage, ikke pålægges told, bør bestemmelserne i forordning (EØF) nr. 918/83 om indførsel af sådanne varer ændres for at tage  hensyn til Rådets direktiv  2007/74/EF af 20. december 2007 om fritagelse for merværdiafgift og punktafgifter på varer, der indføres af rejsende fra tredje- lande (?). Der bør derfor indrømmes toldfritagelse, når den nationale momslovgivning, der er gennemført i over- ensstemmelse med direktiv 2007/74/EF, fastsætter frita- gelse for moms. I denne sammenhæng er det nødvendigt at sikre, at de samme bestemmelser om toldfritagelse anvendes i de områder, der er nævnt i artikel 6 i Rådets direktiv 2006/112/EF af 28. november 2006 om det fælles merværdiafgiftssystem (?). Forordning (EØF) nr. 918/83 bør ændres i overensstem- melse hermed — (?) EUT L 346 af 29.12.2007, s. 6. () EUT L 347 af 11.12.2006, s. 1. Senest ændret ved direktiv 2008/8/EF (EUT L 44 af 20.2.2008, s. 11).